OpenLLM-France/wikimedia huggingface dataset:
# Lluís Carreras i Ferrer

Lluís Carreras i Ferrer (Sant Pol de Mar, Catalunya, 24 de setembre de 1972) és un exfutbolista professional i entrenador català.

## Biografia
### Com a jugador

Format al planter i després de jugar en les categories inferiors del FC Barcelona debuta en el primer equip. El seu debut en la Primera divisió de la lliga espanyola de futbol va ser el 4 d'abril de 1993. El resultat va ser de FC Barcelona 3 - 0 Logroñés. Aquesta temporada guanya la lliga i la Supercopa d'Espanya amb el seu club.
El 1993 abandona la disciplina blaugrana per a jugar en el Reial Oviedo. Després de jugar en el Racing de Santander una temporada retorna al FC Barcelona, encara que va durar molt poc, ja que a l'any següent fitxa pel Mallorca on va jugar cinc temporades, una d'elles disputant la UEFA.
Després de passar per l'Atlètic de Madrid (amb el qual aconsegueix l'ascens a Primera divisió) i el Reial Múrcia, fitxa pel Deportivo Alavés el 2004 on roman fins a la seva retirada.

### Com a entrenador

Com a entrenador, va debutar a tercera divisió amb el filial de l'Alavés l'any 2009.
A l'abril de 2010 el CE Sabadell el confirma com a entrenador per la temporada 2010-2011, on aconsegueix l'ascens a Segona Divisió A.

## Clubs
### Com a jugador

| Temporada | Club | Competició | Partits | Gols |
| 1991/92 | FC Barcelona B | Segona Divisió A | 36 | 11 |
| 1992/93 | FC Barcelona B | Segona Divisió A | 34 | 10 |
| 1992/93 | FC Barcelona | Primera Divisió | 1 | 0 |
| 1993/94 | Reial Oviedo | Primera Divisió | 30 | 1 |
| 1994/95 | Racing de Santander | Primera Divisió | 26 | 1 |
| 1995/96 | FC Barcelona | Primera Divisió | 18 | 0 |
| 1996/97 | Real Mallorca | Primera Divisió | 27 | 2 |
| 1997/98 | Real Mallorca | Primera Divisió | 12 | 1 |
| 1998/99 | Real Mallorca | Primera Divisió | 18 | 0 |
| 1999/00 | Real Mallorca | Primera Divisió | 21 | 3 |
| 2000/01 | Atlètic de Madrid | Segona Divisió A | 16 | 2 |
| 2001/02 | Atlètic de Madrid | Segona Divisió A | 28 | 2 |
| 2002/03 | Atlètic de Madrid | Primera Divisió | 8 | 0 |
| 2003/04 | Reial Múrcia | Primera Divisió | 15 | 0 |
| 2004/05 | Deportivo Alavés | Segona Divisió | 24 | 0 |
| 2005/06 | Deportivo Alavés | Primera Divisió | 4 | 0 |
| 2006/07 | Deportivo Alavés | Segona Divisió | 0 | 0 |

### Com a entrenador

| Temporada | Club | Competició |
| 2009 | Deportivo Alavés B | Tercera Divisió |
| 2010 | CE Sabadell | Segona Divisió B |
| 2011 | CE Sabadell | Segona Divisió A |
| 2012 | CE Sabadell | Segona Divisió A |
| 2014 | RCD Mallorca | Segona Divisió A |
| 2015 | Reial Saragossa | Segona Divisió A |
| 2016 | Reial Saragossa | Segona Divisió A |
| 2017 | Nàstic | Segona Divisió A |
| 2019 | Sagan Tosu FC | J. League |

## Títols com a jugador

| Títol | Club | Any |
| Lliga espanyola de futbol | Futbol Club Barcelona | 1992-1993 |
| Supercopa d'Espanya | Futbol Club Barcelona | 1993 |
| Supercopa d'Espanya | Reial Mallorca | 1998 |

## Referències

* ↑ «Lluís Carreras, serà l'entrenador del Centre d'Esports Sabadell la propera temporada». Arxivat de l'original el 2010-09-24. [Consulta: 29 abril 2010].

## Enllaços externs

* Lluís Carreras en www.bdfutbol.com (castellà)
# Komissàrovo

Komissàrovo (en rus: Комиссарово) és un poble del krai de Primórie, a l'Extrem Orient de Rússia, que en el cens del 2010 tenia 663 habitants. Es troba al districte rural de Khankaiski.

## Referències

* ↑ «Село Комиссарово Ханкайский район Приморский край». Arxivat de l'original el 2014-02-02. [Consulta: 30 juny 2013].
# Emmetsburg

Emmetsburg és una població dels Estats Units a l'estat d'Iowa. Segons el cens del 2000 tenia 3.958 habitants.

## Demografia

Segons el cens del 2000, Emmetsburg tenia 3.958 habitants, 1.620 habitatges, i 941 famílies. La densitat de població era de 404,3 habitants/km².
Dels 1.620 habitatges en un 24,9% hi vivien nens de menys de 18 anys, en un 49,1% hi vivien parelles casades, en un 6,9% dones solteres, i en un 41,9% no eren unitats familiars. En el 34,8% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,9.
Per edats la població es repartia de la següent manera: un 20,5% tenia menys de 18 anys, un 13,9% entre 18 i 24, un 21,6% entre 25 i 44, un 21,2% de 45 a 60 i un 22,7% 65 anys o més.
L'edat mediana era de 41 anys. Per cada 100 dones de 18 o més anys hi havia 85,4 homes.
La renda mediana per habitatge era de 31.520 $ i la renda mediana per família de 44.554 $. Els homes tenien una renda mediana de 29.830 $ mentre que les dones 20.800 $. La renda per capita de la població era de 17.599 $. Entorn del 6,9% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Emmetsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Emmetsburg». American Fact Finder. Oficina del Cens dels Estats Units, 12-01-2010.
# Dídim el Músic

Dídim el Músic (grec antic: Δίδυμος) va ser un teòric de la música a Alexandria en el segle i aC que va combinar elements de les aproximacions teòriques més primerenques amb una apreciació de l'aspecte de la interpretació. Fragments de la seva obra sobreviuen a través de les obres de Porfiri i Ptolemeu, els quals citen a Dídim com una autoritat de primer ordre pel que fa a la música de l'antiguitat.
Segons Andrew Barker, la seva intenció era recuperar i produir interpretacions contemporànies de la música de l'antiguitat grega. La coma sintònica és un interval de raó 81/80 que de vegades també és anomenada «coma de Dídim».

## Referències bibliogràfiques

* Barker, Andrew, Greek Musicologists in the Roman Empire , in Timothy D. Barnes (ed.), The Sciences in Greco-Roman Society , Aperion: A Journal for Ancient Philosophy and Science 27/04 (December 1994).
* Richter, Lukas: "Didymus [Didymos ho Mousiko]", a The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd, 1980. ISBN 1-56159-174-2.
# Dime que yo

Dime que yo és una pel·lícula de curtmetratge de ficció espanyola del 2008 dirigida per Mateo Gil.

## Sinopsi

Ell i ella es coneixen en el moment en què són trencant amb llurs respectives parelles. De manera absolutament inexplicable, inicien una discussió plena de retrets mutus i de crits que, més inexplicablement encara, acaba amb una apassionada reconciliació.

## Repartiment

* Fele Martínez... El noi
* Judith Diakhate... La noia
* Carolina Bang... L'ex del noi
* Lucio Cerda ... L'ex de la noia
* José García ... El cambrer
* Alberto Soto ... El nou xicot de l'ex del noi
* Xisela López ... La noia del gos

## Premis

* Goya al millor curtmetratge de ficció de 2010
* Bisnaga de Plata premi especial del jurat al Festival de Màlaga

## Referències

* ↑ 'Dime que yo' obtuvo en su día el premio del público de 'Octubre Corto', Europa Press, 15 de febrer de 2010
* ↑ Dime que yo, al web dels Premis Goya
* ↑ Palmarès Festival de Màlaga 2009

## Enllaços externs

* Dime que yo a YouTube
* Dime que yo (2008) de Mateo Gil. El cortometraje de autor como forma de narración en la didáctica del español LE per Beatrice Garzelli
# Drets del col·lectiu LGBT a São Tomé i Príncipe

Aquest és un articles sobre els drets LGBT a São Tomé i Príncipe. Les persones lesbianes, gais, bisexuals i transsexuals a São Tomé i Príncipe poden fer front als reptes legals que no experimenten els residents no LGBT. L'activitat sexual amb persones del mateix sexe és legal a São Tomé i Príncipe tant per a homes com per a dones. La nació és un dels 66 signants de la Declaració sobre orientació sexual i identitat de gènere de les Nacions Unides.

## Lleis relacionades amb l'activitat sexual entre persones del mateix sexe

Segons el Codi Penal de São Tomé i Príncipe que va entrar en vigor el novembre de 2012 les relacions sexuals consentides entre persones adultes del mateix sexe són legals.

## Reconeixement de les relacions homosexuals

Les parelles del mateix sexe no tenen reconeixement legal.

## Proteccions contra la discriminació

No hi ha protecció contra la discriminació per motius de d'orientació sexual o identitat de gènere.

## Obligacions internacional

São Tomé i Príncipe va signar el Pacte Internacional de Drets Civils i Polítics el 31 d'octubre 1995.

## Taula resum

| Activitat sexual legal amb el mateix sexe | (des de 2012) |
| Mateixa edat de consentiment | (Des de 2012) |
| Lleis antidiscriminació en el discurs de l'odi i la violència | |
| Lleis antidiscriminació a la feina | |
| Lleis antidiscriminació en la prestació de béns i serveis | |
| Matrimoni del mateix sexe | |
| Reconeixement de les parelles del mateix sexe | |
| Adopció de fillastres per parelles del mateix sexe | |
| Adopció conjunta per parelles del mateix sexe | |
| Prestació de servei militar per gais i lesbianes | |
| Dret legal a canviar de gènere | |
| Accés a la fecundació in vitro per lesbianes | |
| Subrogació comercial per a parelles d'homes homosexuals | |
| Permís per donar sang als MSMs | |

## Referències

* ↑ «Código Penal: Aprovado pela Lei 6/2012». Arxivat de l'original el 2019-03-30. [Consulta: 20 abril 2016].
* ↑ «"Novo Código Penal já entrou em vigor", Téla Nón, 8 November 2012». Arxivat de l'original el 30 de març 2019. [Consulta: 20 d’abril 2016].
* ↑ «Status of the International Covenant on Civil and Political Rights, United Nations Treaty Collection, 30 July 2012». Arxivat de l'original el 1 de setembre 2010. [Consulta: 20 d’abril 2016].
# Iakximbétovo

Iakximbétovo (en rus: Якшимбетово) és un poble de Baixkíria, a Rússia, que en el cens del 2010 tenia 835 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Sempervivum globiferum

Sempervivum globiferum és una espècie de planta crassa de la família de les crassulàcies.

## Descripció

Sempervivum globiferum és una suculenta perenne amb una roseta hemisfèrica de fulles de 2,5-4 cm d'ample i una tija floral de 10-20 cm. Les fulles de la roseta són espatulades, corbes i carnoses, amb un marge sencer, generalment amb puntes de color marró vermellós, mentre que les fulles de la tija són ovades. Aquestes plantes tenen flors acampanades actinomorfes de color groc-verdós pàl·lid o groc amb sis pètals, d'1 cm d'amplada aproximadament. Floreixen de juny a agost.
Sempervivum globiferum produeixen petits desplaçaments en forma de globus que s'uneixen lleugerament i es desprenen fàcilment i es desprenen de la planta mare. Les compensacions sobreviuen a la roseta principal, que és monocàrpica. Es reprodueixen mitjançant compensacions a més de produir llavors mitjançant reproducció sexual.

## Distribució i hàbitat

Sempervivum globiferum viu als Alps orientals i meridionals, als Carpats i als Balcans occidentals des del sud fins al nord d'Albània.
Aquesta espècie es pot trobar a les regions de muntanya en zones rocoses amb una elevació de 1100-2200 m sobre el nivell del mar.

## Subespècies

* Sempervivum globiferum subsp. hirtum (L.) 't Hart i Bleij (sinònim: Jovibarba hirta)
* Sempervivum globiferum subsp. arenarium (W.D.J.Koch) 't Hart i Bleij (sinònim: Jovibarba hirta subsp. arenaria) té rosetes més petites, normalment d'uns 25 mm de diàmetre, de vegades amb fulles de puntes vermelles. No els agraden els hiverns humits. Habita al sud dels Alps, Carpats i Balcans.
* Sempervivum globiferum subsp. allionii (Jord. i Fourr.) 't Hart i Bleij (sinònim: Jovibarba allionii).

## Referències

* ↑ Subsespècies i sinònims a The Plant List (anglès)

## Enllaços externs

* Biolib (txec) (anglès)
* Nature Gate (anglès)
* Luirig.altervista (anglès)
* http://naturalezaespinosa.blogspot.com.es/2010/09/jovibarba-hirta.html (castellà)
* http://davesgarden.com/guides/pf/go/75520/#b (anglès)
# Nitrit d'amoni

El nitrit d'amoni és un compost inorgànic, una sal, constituït per anions nitrit ${\ce {NO2-}}$ i cations amoni ${\ce {NH4+}}$ la qual fórmula química és ${\ce {NH4NO2}}$.

## Propietats

El nitrit d'amoni es presenta en forma de cristalls blancs amb tonalitat grogosa i inodors. La seva densitat és d'1,69 g/cm³. En escalfar-lo no es fon, sinó que es descompon de forma explosiva entre 60 °C i 70 °C segons la reacció:${\ce {NH4NO2 ->[\Delta] N2 + 2H2O}}$
La seva solubilitat en aigua és de 64,3 g/100 g d'aigua a 19,15 °C.

## Preparació

El nitrit d'amoni no pot emmagatzemar-se i pot preparar-se fent reaccionar nitrit de sodi ${\ce {NaNO2}}$ amb clorur d'amoni ${\ce {NH4Cl}}$ segon la reacció:
${\ce {NaNO2 + NH4Cl -> NH4NO2 + NaCl}}$

## Usos

S'empra en la fabricació d'explosius, com a pesticida agrícola, raticida i antimicrobià. També s'empra al laboratori per generar nitrogen a partir de la seva descomposició. Si se'l fa reaccionar amb diòxid de sofre permet sintetitzar sulfat d'hidroxilamina.

## Referències

* 1 2 «Ammonium Nitrite Facts, Formula, Properties, Uses» (en anglès), 17-04-2019. [Consulta: 10 octubre 2019].
* ↑ Rooij, Arjan van.. The company that changed itself : R & D and the transformations of DSM. Amsterdam: Amsterdam Univ. Press, 2007. ISBN 9789048501656.
# Kādambarī

Kādambarī és una novel·la romàntica escrita en sànscrit per Bāṇabhaṭṭa durant el segle vii.

## Referències

* "The Kadambari of Banabhatta, With the Commentaries of Bhanuchandra and His Disciple Siddhachandra (Proteges of the Emperor Akbar), editat per Kashinath Pandurng Parab; imprès i publicat per Tukaram Javaji (propietari de la impremta Javaji Dadaji, Bombai, Índia), 1896"
# Eleccions legislatives daneses de juliol de 1920

Les eleccions legislatives daneses de juliol 1920 se celebraren el 6 de juliol de 1920 (el 3 d'agost a les illes Fèroe). El més votat fou el Venstre, però formaren govern els socialdemòcrates dirigit per Thorvald Stauning.
| Partit | Líder | Vots | % | Escons | +/- |
| Venstre | | 347,044 | 36,3% | 51 | +3 |
| Socialdemokratiet | | 285,166 | 29,8% | 42 | +0 |
| Det Konservative Folkeparti | | 180,293 | 18,8% | 26 | -2 |
| Det Radikale Venstre | | 111,055 | 11,6% | 16 | -1 |
| Erhvervspartiet | | 25,627 | 2,7% | 4 | +0 |
| Centrum | | 2,961 | 0,3% | 0 | +0 |
| Frie Socialdemokrater (E) | | 2,793 | 0,3% | 0 | +0 |
| Danmark Venstresocialistiske Parti | | 2,439 | 0,2% | 0 | +0 |
| Sambandsflokkurin | | 2.693 | 0,1% | 1 | +0 |
| Total | Total | | | 149 | |
| Participació | Participació | 74,9% | 74,9% | 74,9% | 74,9% | 74,9% |
| Font | Font | | | | | |

## Referències

* ↑ Tågholt, Knud (1984). Hvem var minister - Dansk politik gennem mere end 100 år. Århus: Forlaget Aros. pp. 30–31, 34. ISBN 87-7003-204-1
# Sempervivum octopodes

Sempervivum armenum és una espècie de planta amb flors de la família de les crassulàcies (Crassulaceae) del gènere Sempervivum.

## Descripció

Sempervivum octopodes creix com una roseta i les seves rosetes són corbades o semiobertes i d'uns 1 a 2 cm de diàmetre amb fulles carnoses que són oblanceolades o obovades, subobtuses, poc acuminades. Les fulles de la roseta són densament pubescents a la cara adaxial i la cara abaxial de les fulles, els marges amb cilis glandulars es fan més llargs cap als àpexs de color marró vermellós. Els seus estolons són marrons i són llargs i prims de fins a 7 cm de llargada. Les tiges florals són esveltes, de 9 cm d'alçada i la inflorescència és de poques flors i compacta. Els seus sèpals són de color vermellós-porpra, amb pètals grocs amb una taca vermella pàl·lida a la base. Els filaments són vermellosos-porpra i les seves anteres són grogues.

## Distribució i hàbitat

Sempervivum octopodes és una espècie molt rara tant a la natura com en cultiu. Va ser descobert originalment pel Dr. R. Seligman l'any 1929 on creix a les esquerdes d'un aflorament de roca volcànica per sobre d'un petit llac en el camí fins al cim del mont Pelister, prop de Bitola a Macedònia del Nord.
En el seu hàbitat creix a les vores de les roques d'esquist de mica i a les vores de les grans pedres, sovint entre herba i pedra; a una altitud de 2600 m.

## Taxonomia

Sempervivum octopodes va ser descrita per William Bertram Turrill i publicat a The Gardeners' Chronicle & Agricultural Gazette 52: 303, a l'any 1937.

### Etimologia

Sempervivum: nom compost per a dues paraules llatines Semper ("sempre") i vivus ("vivent"). Són Sempervivum a causa de ser plantes perennes que mantenen les fulles a l'hivern, i ser força resistents a condicions dificultoses de creixement.
octopodes: epítet llatí

## Referències

* 1 2 3 «"Octopodes"» (en anglès). International Crassulaceae Network. crassulaceae.ch/. [Consulta: 2 octubre 2023].
* 1 2 «S. ciliosum ssp. octopodes from Pelister (Gipfel)» (en anglès). Sempervivum-Liste |das Hauswurz-Lexikon in Wort und Bild. https://www.sempervivum-liste.de/.+[Consulta: 2 octubre 2023].
* ↑ «Sempervivum octopodes». Tropicos.org. Missouri Botanical Garden. [Consulta: 2 octubre 2023].
* ↑ «Dictionary of Botanical Epithets | secundiflorus - sensibilis», 2019. [Consulta: 1r octubre 2023].

## Enllaços externs

* Fotos de Sempervivum octopodes
# Santa Maria de la Múnia

Santa Maria de la Múnia és una obra de Castellví de la Marca (Alt Penedès) inclosa a l'Inventari del Patrimoni Arquitectònic de Catalunya.

## Descripció

Església d'una sola nau de planta de creu llatina i capelles laterals. Absis poligonal. Volta de quatre punts sota coberta a dues vessants. Façana esgrafiada amb porta de mig punt i ull de bou. Campanar de planta quadrangular que es converteix en octogonal.

## Història

Orígens de finals del segle xiii, a l'època dels Montcada. Hi ha referències el 1404. Ha sofert diferents ampliacions que han fet desaparèixer la primitiva capella: una és el 1802 i l'altra el 1888, en les quals es configura l'actual forma. El 1907 aconsegueix la qualitat de parròquia independent de la de Sant Sadurní de la Marca.

## Referències

* 1 2 «Santa Maria de la Múnia». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Santa Maria de la Junquera (la Pobla de Cérvoles)

Santa Maria de la Junquera és una església de la Pobla de Cérvoles (Garrigues) inclosa a l'Inventari del Patrimoni Arquitectònic de Catalunya.

## Descripció

És una església parroquial de planta basilical amb transsepte marcat només en alçat, respon a la tipologia típica de les esglésies d'aquesta comarca. Fou construïda en substitució d'un temple romànic de menors dimensions. Està estructurada en tres naus, avui enguixades, cobertes amb volta de canó, les laterals i amb volta de cilíndrica amb llunetes i arcs torals, la central. Els elements suportants són pilastres adossades al mur, destaca una cornisa que recórre tota la nau. Als peus del recinte hi trobem el cor. La zona del creuer està coberta amb una cúpula amb llunetes i finetsrals. El transsepte està decorat amb finestrals amb elements barrocs.
La façana és de pedra, rematada amb un frontó. A la part esquerra hi ha un petit campanar quadrat amb finestrals i coberta a quatre aigües. El 1780 s'hi col·locà un rellotge del que encara es conserva tota la màquinaria, els pesos i les cordes. El portal està flanquejat per pilastres amb motius geomètrics gravats, que sostenen un entaulament damunt seu hi ha la fornícula apetxinada per allotjar la imatge titular. Tot el portal està envoltat per motllures decoratives; destaca l'escut de la Pobla amb la data de 1728.
Cal destacar l'orgue datat el 1758, de tipus barroc, avui només conservem la carcassa. A l'altar major hi ha la imatge de la Verge, contemporània a l'orgue, al cambril hi ha unes petites pintures representant els quatre evangelistes i altres escenes. Aquesta imatge només es venera el 21 de novembre a les dotze del migdia, festivitat de la Mare de Déu de la Jonquera, quan els fidels li toquen la cara.

## Història

La colonització d'aquesta zona no fou efectiva fins entrat el segle xiii. En el decurs dels anys 1208 al 1216 l'abat de Poblet atorgà diverses cartes d'establiment de terres que van originar l'actual vila de la Pobla de Cérvoles.
El 22 de gener de 1727 davant la necessitat de cabuda d'una població creixent es demana llicència a Poblet per la construcció d'un nou temple. Se sap que el 4 de juliol de 1730, el temple encara no estava enllestit, demanant ajuts econòmics a Poblet. Finalment el mes de març de 1731 ja estava acabat. Aquest fet contrasta amb la data de la façana 1728. El retaule barroc de fusta, que presidia l'altar era obra de Lluís Bonifàs (1732). El 1749 s'acabaren les obres del campanar; el 1781es treballa en l'ampliació d'una de les seves naus laterals.
A principis dels noranta del segle XX es feren obres de reparació de la teulada. La restauració total de les desfetes ocasionades durant la guerra civil (1936-1939) es feu entre 1965 i 1966.

## Referències

* 1 2 3 4 5 6 «Santa Maria de la Junquera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 octubre 2016].
# Santa Maria de la Llacuna

Santa Maria de la Llacuna és una obra de la Llacuna (Anoia) inclosa a l'Inventari del Patrimoni Arquitectònic de Catalunya.

## Descripció

Església d'una sola nau amb sis capelles laterals, absis poligonal de 5 cares (interior) amb voltes per aresta. Portal d'entrada a sol ponent amb llinda d'una sola peça, que havia fins fa poc, aguantat un frontó triangular i que descansa sobre les corresponents rebranques d'una sola peça. La façana conserva un ull de bou. Els murs són de pedres poc treballades amb porter, però les pedres cantoneres sí que són tallades en forma rectangular. La coberta és a dues vessants i construïda amb teula àrab. Es va començar a construir en el segle xvii, però la part interior i elements de la façana són del segle xviii i d'un estil neoclàssic. En el segle xix va sofrir alguns desperfectes. L'altar major és d'obra i data del 1858.

## Història

Fou edificada en el lloc on havia estat ubicada la capella de Santa Maria de Natzaret, construïda l'any 1327 al costat de l'hospital de la vila. Les obres es varen iniciar el primer quart del segle xvii i fou denominada l'església nova de Nostra Senyora de la Concepció. Les obres seguiren en el segle xviii, especialment en la seva part interior i l'altar major data ja del 1858. En el decurs de la Primera Guerra Carlista (1833-1840) foren destruïts els altars laterals.

## Referències

* 1 2 3 4 «Santa Maria de la Llacuna». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].